Nos Petrus decanus capelle Ducis et magister Albericus decanus Christianitatis Diuionensis notum facimus omnibus presentes litteras inspecturis quod nos anno Domini M. CC. sexagesimo quinto mense decembris duo paria litterarum inferius contentarum uidimus et diligenter inspeximus uerbo et uerbo legimus in hec uerba. (Suivent deux actes 1244-1257). Postmodum uero anno Domini eodem M. CC. LX. quinto mense decembris predicta Aalidis existens in sua libera potestate prout per sacramentum suum corporaliter prestitum asseruit coram nobis in nostra presentia propter hoc specialiter constituta uendidit concessit et quittauit in hereditatem perpetuam uiris uenerabilibus et religiosis .. abbati et conuentui Sancti Stephani Diuionensis predictam peciam uinee sitam in territorio de Montchape iuxta uineam predictam Leprosorum Diuionis ex una parta iuxta uineam Roberti lou Iai ex altera. De cuius uenditionis precio iusto et legittimo recognouit coram nobis se a dictis abbati et conuentui recepisse integrum pagamentum et propter hoc de dicta pecia uinee se coram nobis penitus deuestiens recognouit se de ea corporaliter inuestiuisse abbatem et conuentum predictos et tenetur et promisit coram nobis sub obligatione bonorum suorum omnium mobilium et immobilium presentium et futurorum et per sacramentum suum pro se et eius heredibus quos ad hoc obligauit prestitum corporale dictam peciam uinee garantire dictis abbati et conuentui contra omnes perpetuo liberam pro recta decima et recto censu et se pro eis semper et ubique locorum et in omni curia contra personas omnes opponere propter hoc et respondere propriis sumptibus et inde eos conseruare modis omnibus indempnes si qui calumpniatores apparerent quod absit et in nullo contraire de cetero per se uel per alium tacite uel expresse renuntians in hoc facto exceptioni non habiti integre precii justi et legittimi et omnibus iuribus in fauorem mulierum introductis et omni auxilio iuris et consuetudinis et facti et omnibus que possent obici contra hoc instrumentum uel factum. In quorum omnium testimonium et munimen ad preces dicte Aalidis litteris istis sigilla nostra apposuimus. Actum anno predicto Domini M. CC. sexagesimo quinto mense predicto decembris. Sigillatum duobus sigillis.